Pulo ng Rurok

Ang Pulo ng Rurok (Ingles: Rurok Island), o Sin Cowe Island (Ingles); Đảo Sinh Tồn (Biyetnames: Đảo Sinh Tồn); Jinghong Dao (Tsino: 景宏島; pinyin: Jǐnghóng Dǎo; Wade–Giles: Ching-hung Tao), ay isang pulo sa Kapuluan ng Kalayaan sa Kanlurang Dagat ng Pilipinas. May likas na lawak itong 8 ektarya (20 akre), kaya ito ang ikapitong pinaka-malaking pulo sa Kapuluan ng Kalayaan at ang ikatlong pinaka-malaking pulong sinasakop ng Vietnam. Mayroon itong nakapalibot na bahura na nakausli sa ibabaw ng tubig kapag taob ang dagat. Mula pa noong 1974 ay nasa ilalim na ng pamamahala ng Vietnam ang pulong ito, na unang pinangasiwaan ng Hukbong-Dagat ng Timog Vietnam at pagkatapos ay ang Hukbong-Dagat ng Republikang Sosyalista ng Vietnam mula noong 1975. Inaangkin din ang pulo ng Tsina, Pilipinas, at Taiwan (Republika ng Tsina). Noong Disyembre 1960, humiling ng pahintulot ang Military Assistance Advisory Group ng Estados Unidos sa Ministeryo ng Tanggulang Pambansa ng Republika ng Tsina upang magsagawa ng mga pagsisiyasat sa pulong ito, na kalaunan ay inaprubahan. Bahagi ito ng Pampang ng Pagkakaisa. Ayon sa mga ulat noong 2025, pinalawak ng Vietnam ang pulo sa 13 ektarya sa pamamagitan ng reklamasyon ng lupa mula sa dagat. Topograpiya at mga Estruktura May himpilang militar ng mga kawal ng Vietnam sa Pulo ng Rurok. Kabilang sa mga estrukturang matatagpuan dito ang isang gusaling pampamahalaan na may dalawang palapag, mga kanyon laban sa sasakyang panghimpapawid, artilyeriya, at isang panandang nagsasaad ng soberanya ng Vietnam. Mayroon ding sibilyang populasyon sa pulo, kasama ang isang paaralan, palaruan ng mga bata, himpilang medikal, at mga turbina ng hangin para sa paglikha ng kuryente. Mga Sanggunian